Wat word?? | Herriemerrie
Kommentaar op nuusberigte is seker maar ‘n wetenskap op hulle eie. Dit is gewoonlik vermaaklik, op ‘n afgryslike, sepie-agtige manier. Mens kan dikwels nie glo dat daar sulke mense daar buite is nie. Iets wat my dikwels opval is hoe gatvol van die mense is oor berigte van moord en doodslag. Dit gewoonlik op ‘n berig wat oor moord of iets dergliks gaan. As daar nie daaroor berig word nie, het dit seker nie gebeur nie. Hoe dit ook al sy, 2016 het nuus amper ‘n heel nuwe fase van verskriklik betree – sonder moord.
As ons net na die afgelope 10 dae kyk. Daar was die vrou wat lewendig in ‘n vlak graf gekry is. Gped, dit was amper moord. Tog sal baie mense eerder verkies om vermoor te word as om lewendig begrawe te word. Dit is een van die redes hoekom verassing so ‘n gewilde keuse is. Yvonne Mnisi, Pretty Mabuza en Solomon Nyarenda het seker nooit gedroom dat ‘n gewone werksdag sou veroorsaak dat hulle meer as ‘n week begrawe sou word nie. Hulle werk tog immers bogronds. Tog, word daar al meer as ‘n week gespook om hulle uit dit gat waarin hulle skeepshouer gestort het uit te grou. Benewens die feit dat hulle vergeval het (sonder beskerming), is dit noual meer as ‘n week dat hulle nie water of kos het nie.
Dit is dalk nie so traumaties soos om lewendig begrawe te word nie, maar ek moet die twee meisies noem wat genadeloos ‘vervolg’ is omdat hulle gesigte pers geverf was. Die meisies het ‘n foto geplaas waar hulle gesigte swart gelyk het. Hulle het hulle gesigte en arms pers geverf vir hulle koshuis se sterreruimpartytjie. Al het dit vroeg-vroeg geblyk dat die berg ‘n molshoop was, was hulle ‘n weeklank in al die koerante en uit hulle koshuis geskors. Hulle was ondermeer gedwing om ‘n gedikteerde verskoning op Facebook te plaas, moes hulleself verdedig teen leiersfigure wat meer belanggestel het aan hulle eie reputasie as om te luister en moes blykbaar self gaan wegkruip het van ‘n protesoptog. Ek verstaan hulle gesinne oorweeg nou regsaksie.
Ek gaan volstaan met Highveld Steel. Die maatskappy het doodeenvoudig Woensdag hulle mense sonder betaling huis toe gestuur. Die voornemende kopers het geweier om aan die koop voorwaardes te voldoen en daar is doodeenvoudig nie geld om die werkers te betaal nie. Highveld Steel was een van die groot werkgewers in Witbank en die sluiting van die maatskappy sal ‘n rippeleffek op die groter gemeenskap hê. Daar word al reeds planne gemaak om kospakkies vir die mense te gaan uitdeel. Mense, wat nou werkloos is, sonder dat hulle iets gedoen het om dit te verdien.
Wat met Highveld Steel gebeur het, kan so maklik met ander maatskappye ook gebeur. Dit het trouens al Ellerines en 1time getref. Die dae wat ‘n mens sekuriteit in ‘n werk gehad het, is verby. Die regering maak dit ook so moeilik as moontlik vir ‘n maatskappy om ‘n bestaan te maak. Ons praat dan nog nie eers van vakbonde nie. Aan die een kant kort Suid-Afrika meer industrieë om werkloosheid aan te spreek. Aan die anderkant, word beleggings afgeskrik met onredelike eise en hindernisse. Nogtans wil die regering ekonomiese groei hê, terwyl hulle net meer en meer hindernisse in die pad plaas.
Helaas sal die sluiting van Highveld Steel nie ‘n omdraaipunt wees nie.
Watter onlangse nuus het julle naar, woedend of hartseer gemaak? Wat was sover nog vir jou die skokkendste?
Breinvasbrand: By watter myn in Baberton is drie mense na ‘n ineenstorting in ‘n skeepshouer begrawe?
Breinlosbrand: Bilbo Baggins
« Stokperdjies en koeitjies
Datum : Februarie 15, 2016
rondomtaliedraai (20:15:35) : My keel trek sommer toe…
Toortsie (08:23:45) : Hoeveel goed ontstaan as gevolg van misverstande?
Olga (16:53:11) : Lily mine.
Dit is ook maar lewendig begrawe Grieters. Ek wil nie eers aan hulle angs dink nie. Dit moet verskriklik wees.
ekmyselff (16:01:07) : Ek moet se ek was nogal die laaste tyd, naar woedend en hartseer oor dinge om my en dinge in die nuus… maar dan moet ek maar weer beter voel, you know – KEEP KALM. Niks wat ek aan enige van die goed kan doen nie, behalwe my houding teenoor dit